Source: http://hir3.hu/temak/allas-munka/munkanelkuliseg-1352.htm
Timestamp: 2020-05-29 19:27:20
Document Index: 15415374

Matched Legal Cases: ['Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

allas-munka - munkanelkuliseg-1352 - hir3.hu
Az ámokfutásra készülő Somogyi Ábel szerint nem törvényes a vád
A huszonkét ember megölésének előkészületével vádolt joghallgató, Somogyi Ábel szerint nem törvényes az ellene felhozott vád, mivel a hatóságok számtalan eljárási hibát követtek el, ezért az eljárás megszüntetését kérte a Fővárosi Bíróságtól (FB) a büntetőper keddi első tárgyalási napján. Krecsik Eldoróda bíró azon kérdésére, hogy bűnösnek érzi-e magát, a vádlott úgy nyilatkozott: erre nem szeretne válaszolni, mivel a vád nem törvényes. Ezután részletesen előadta indokait, hosszasan sorolva, hogy szerinte milyen eljárási hibákat követtek el az eljáró hatóságok. Azt mondta, hogy fölöslegesen tanulta a büntetőeljárásról szóló törvényt, mert az ügyészség gyakorlata egészen mást mutat.
Holland-magyar: sima győzelemre készülnek a hazai drukkerek
Miközben a magyar szurkolók már órák óta Amszterdam belvárosában "hangoltak" a világbajnoki ezüstérmes holland labdarúgó-válogatott elleni Európa-bajnoki selejtezőre, a hazai drukkerek csak kora délután jelentek meg a sörözőkben. A hollandok magabiztosan, többgólos siker reményében várják az esti találkozót. "Sima győzelmet várok a fiúktól, nagyon jó csapatunk van, amely bárki ellen esélyesként lép pályára. Remélem, most is legalább négy gólt lövünk majd, mint pénteken" - mondta az MTI-nek egy holland szurkoló. Hozzátette: az Oranje mérkőzései előtt általában a Dam téren gyűlnek össze a narancsmezbe öltözött drukkerek, majd az összecsapások után rendszerint ugyanitt kezdődik a fieszta.
2011.03.29. 14:40
Szlovákia kiadja Jozef Rohácot Magyarországnak - döntött kedden a Nyitra Megyei Bíróság nyilvános ülésen. Az érintett a döntést azonnal megfellebbezte, így a végső szót a szlovák legfelsőbb bíróság fogja kimondani. "A Nyitra Megyei Bíróság az államügyész javaslata alapján úgy döntött, hogy az európai elfogatóparancsnak eleget kell tenni. A határozatot ellen az érintett személy panaszt emelt, amelyről a Szlovák Köztársaság Legfelsőbb Bírósága fog dönteni. Amennyiben szükségesnek véli, kiegészíti az eljárást és saját hatáskörében dönt az európai elfogatóparancs végrehajtásáról" - közölte a bírósági ülés után Oliver Kolencík, a testület szóvivője. Rohácot egy Magyarországon kiadott európai elfogatóparancs alapján vették őrizetbe február közepén Szlovákiában.
Az ügyész szerint az ámokfutásra készülő joghallgató személyiségzavarban szenved
Megkezdődött kedden a Fővárosi Bíróságon annak a joghallgatónak a büntetőpere, akit azzal vádolnak, hogy eltervezte huszonkét ember megölését. A vádirat szerint S. Ábelben először 2008 tavaszán, a finnországi, németországi és egyesült államokbeli iskolai mészárlásokról szóló hírek hatására merült fel, hogy lőfegyvert szerez, az Eötvös Loránd Tudományegyetemen (ELTE) annyi diákot öl meg, amennyit csak tud, és saját életének is véget vet. A hallgató részletes tervet dolgozott ki a végrehajtáshoz és hozzá is kezdett annak megvalósításához. A tervezés során az is felvetődött benne, hogy nem az egyetemen, hanem valamelyik nagy bevásárlóközpontban öl meg embereket.
2011.03.29. 13:30
Az OEP, a tisztiorvosi intézményrendszer és a mentőszolgálat változatlan státuszban marad az egészségügyi háttérintézmények átszervezése során, de két területen komoly átalakítás várható - közölte az egészségügyért felelős államtitkár kedden Budapesten. Szócska Miklós a Semmelweis Terv végrehajtásához szükséges átszervezésről szóló konferencián elmondta, hogy szintén megmarad a másodfokú hatóság szintjén az Egészségügyi Engedélyezési és Közigazgatási Hivatal (EEKH). Átszervezés várható egyrészt a szakmai háttérintézmények terén, ahol már megkezdődött egy nagy gyűjtő háttérintézmény, a Gyógyszerészeti és Egészségügyi Minőség- és Szervezetfejlesztési Intézet (GYEMSZI) kialakítása.
Újra gyanúsított lett Tribuszerné
Újabb csalásokkal gyanúsítja, hatóság félrevezetése miatt pedig a közelmúltban az ügyészségen is feljelentette a rendőrség Tribuszer Zoltánnét, az 1990-es évek hírhedté vált országos pilótajáték-szervezőjét - értesült rendőrségi forrásból az MTI kedden. A rendőrség tájékoztatott arról, hogy még március 16-án tizenkét rendbeli üzletszerűen elkövetett csalás miatt gyanúsítottként hallgattak ki egy mecsekjánosi nőt. Felmerült, hogy az asszony magánszemélyektől különböző összegeket vett át, azt ígérve, haszonnal adja vissza, de ezek végül alig, vagy egyáltalán nem teljesültek. A gyanúsított tagadja a bűncselekmény elkövetését.
Az alkotmányügyi bizottság szerepeltetné a vármegye kifejezést az alkotmányban
A parlament alkotmányügyi bizottságának többsége keddi ülésén nem támogatta a fideszes Lázár Jánosnak és a KDNP-s Harrach Péternek azt a módosító indítványát, amely elvetné a vármegye kifejezést az új alkotmányra vonatkozó kormánypárti javaslatból. A bizottság szinte az összes kormánypárti módosítási kezdeményezést támogatta, azonban a vármegye elnevezés elhagyására vonatkozó indítvány mellett elvetették például azt a javaslatot is, amellyel a két frakcióvezető beleírná a Nemzeti hitvallásba, hogy "megbecsüléssel értékeljük történeti alkotmányunk formálódásában a polgári demokrácia rendszerét először kinyilatkoztató, Magyarország államformájáról szóló 1946. évi I. törvényt".
Amy Winehouse a Sziget fesztiválon
Napjaink egyik legtöbbre tartott énekesnője, Amy Winehouse lehet az idei Sziget fesztivál egyik nagy sztárja. A soul, a rhythm & blues és a dzsessz műfajában egyaránt otthonosan mozgó 27 éves Amy Winehouse a hírek szerint sikerrel küzdött meg évek óta fennálló drogproblémájával, amely komoly hátráltatója karrierjének. Az ötszörös Grammy- és háromszoros Ivor Novello-díjas díva, aki eddig csak két albumot készített, először fog Magyarországon fellépni. A brit előadó mellett a szervezők kedden a Kasabian, a Good Charlotte, a Deftones, a Within Temptation és a Peter Bjorn and John érkezését jelentették be az idei rendezvényre, amelyet augusztus 10. és 15. között tartanak.
Holland-magyar: öt csere lesz a magyar csapatban
Öt helyen változtatott a pénteki, budapesti összeállításhoz képest Egervári Sándor, a magyar labdarúgó-válogatott szövetségi kapitánya a világbajnoki ezüstérmes hollandok elleni, kedd esti Európa-bajnoki selejtezőre. A 20:30-kor kezdődő amszterdami mérkőzésen - a hazai szövetség honlapja szerint - Fülöp Márton, Lázár Pál, Pintér Ádám, Vadócz Krisztián és Priskin Tamás kezdőként léphet pályára. A kezdőcsapat: Fülöp Márton - Lázár Pál, Vanczák Vilmos, Juhász Roland, Laczkó Zsolt - Gera Zoltán, Pintér Ádám, Vadócz Krisztián, Dzsudzsák Balázs - Rudolf Gergely, Priskin Tamás.
2011.03.29. 12:40
Budai: húsz gyanús, a honvédelmi tárcához köthető ingatlanértékesítést vizsgálnak
Fapál László volt helyettes államtitkár ingatlanügye mellett további húsz, a honvédelmi tárcához köthető 2002 és 2010 között történt gyanús ingatlanértékesítés áll vizsgálat alatt - ezt Budai Gyula elszámoltatási kormánybiztos jelentette be kedden az Országgyűlés Honvédelmi és rendészeti bizottsága elmúlt nyolc év kormányzati intézkedéseit vizsgáló albizottságának ülésén. Hangsúlyozta: az eladott ingatlanok vevői között egykori miniszteri biztosok, volt államtitkárok és helyettes államtitkárok, továbbá magas beosztású katonai vezetők vannak. Szavai szerint az eddigi adatok alapján több mint 1 milliárd 113 millió forint összértékű ingatlanokat mindössze 315 millió forintért adtak el, így az államot jelentős kár érte.
Tavaszias idő, +16, +19 fok várható
Az Országos Meteorológiai Szolgálat jelentése szerint az időnkénti felhősödés mellett túlnyomóan napos idő lesz, kedden délnyugaton elvétve jelentéktelen zápor kialakulhat, szerdán csapadék nem várható. Eleinte helyenként megélénkül az északi, északkeleti szél, majd mindenütt mérséklődik a légmozgás. Hajnalban többfelé párássá válik a levegő, foltokban köd képződik. A legalacsonyabb éjszakai hőmérséklet -1, +4, a legmagasabb nappali hőmérséklet szerdán 16, 19 fok között alakul.
Az idény végén visszavonul a Bayern München kapusa
A szezon végén befejezi profi labdarúgó-pályafutását Jörg Butt, a Bayern München veterán kapusa. "Nyáron átveszem az utánpótlásközpont vezetését" - jelentette be a 36 esztendős hálóőr egy hétvégi korosztályos tornán. A négyszeres válogatott Butt 2008-ban a portugál Benficától szerződött Münchenbe, idén januárban azonban Louis van Gaal vezetőedző a 22 éves Thomas Kraftot jelölte első számú kapusnak. Butt szerződése június 30-án jár le. Visszavonulásának bejelentése után a veterán hálóőr azt mondta, el tudná képzelni a müncheni gárdában a bajorok által már kiszemelt Manuel Neuert, a Schalke 04 és a német válogatott kapusát.
2011.03.29. 12:30
A kerékpáros-balesetek megelőzése érdekében háromhetes, fokozott országos közúti ellenőrzőakciót indít a rendőrség jövő hétfőn - közölte Óberling József, az Országos Rendőr-főkapitányság (ORFK) közlekedésrendészeti főosztályának vezetője keddi, budapesti sajtótájékoztatóján. Hozzátette, hogy nemcsak a biciklik kötelező tartozékait, hanem a kerékpárosok ittasságát is ellenőrzik az ország közútjain. Az ezredes közlése szerint tavaly több mint 16 ezer, személyi sérüléssel járó baleset történt a közutakon, ebből 3.500 esetben volt érintett kerékpáros, és az őket érintő balesetek felét maguk a biciklisek okozták. Tavaly 92 kerékpáros halt meg balesetekben, míg az idén már 19-en vesztették életüket.
2011.03.29. 12:20
Kadhafi erői visszafoglalták en-Naufalíja városát
A líbiai tengerparton nyugat felé nyomuló felkelőktől a Moammer Kadhafihoz hű erők keddre virradóan visszafoglalták en-Naufalíja városát - közölték maguk a felkelők és szemtanúk. A nyugati koalíció légitámadásainak köszönhetően a felkelők eddig viszonylag gyorsan haladtak előre nyugat, vagyis a főváros, Tripoli felé. Kadhafi szülővárosa, Szirt előtt azonban meg kellett torpanniuk. A felkelők hétfő reggel azt állították, hogy Szirt már a birtokukban van. Ezt azonban semmi nem támasztotta alá, sőt több tudósító arról számolt be, hogy a városban csak kormánykatonákat látni, és nyugalom van.
Erdei Zsolt korábbi félnehézsúlyú és cirkálósúlyú profi ökölvívó világbajnok az eredeti tervekkel ellentétben nem utazott el hétfőn az Egyesült Államokba, s elképzelhető, hogy mégsem lép ringbe április 16-án. "Valóban nem utazott el Zsolt, vasárnap döntöttünk úgy, hogy egyelőre még nem repül az Egyesült Államokba - nyilatkozta kedden az MTI-nek a 32 eddigi mérkőzésén mindig győztes magyar német menedzsere, Christof Hawerkamp. - Azt mondhatom, hogy sok minden történik Zsolttal kapcsolatban, méghozzá pozitív események az Egyesült Államokban, ugyanakkor semmilyen pletykára nem akarunk reagálni a lehetséges ellenfeleket illetően."
2011.03.29. 11:00
Lemondhat a szíriai kormány
Kedden benyújtja lemondását Mohammed Nadzsi el-Otari szíriai miniszterelnök kormánya, és 24 órán belül új kabinetet neveznek ki - mondta egy magas rangú, neve elhallgatását kérő damaszkuszi tisztségviselő. Az "arab tavasz" szele Szíriát is elérte, s a kormány több hete szembesül tiltakozó megmozdulásokkal, amelyeket a biztonsági erők könyörtelenül elfojtanak. A tüntetők és a rendőrök közötti összecsapásokban többen életüket vesztették. A 2000 óta elnöki tisztséget viselő Bassár el-Aszad több intézkedést akar életbe léptetni a csaknem fél évszázada uralmon lévő rezsim megreformálása érdekében.
Hat óra alatt mászta meg a Burdzs Kalifát a francia pókember
Mintegy hat óra kellett a francia pókemberként ismert Alain Robertnek, hogy megmássza hétfőn a világ legmagasabb épületét, a 828 méteres dubaji Burdzs Kalifát. A 48 éves férfi szokásától eltérőn most biztonsági kötelet és hevedert is használt, bár nem önszántából, hanem a mászást engedélyező házigazdák elvárásainak eleget téve. Ritka eset, hogy legálisan mászik, korábban sokszor őrizetbe vették akciói miatt. Ezúttal mentőautót is készenlétbe állítottak a 160 lakható emelettel rendelkező épület tövében. Robert valamivel napnyugta előtt kezdett el felkapaszkodni az épület oldalán; később, ahogy leszállt az éj, fényszórók segítették útját.
2011.03.29. 10:10
A munkanélküliségi ráta 2010. december és 2011. február között 11,5 százalékra nőtt a megelőző időszaki 11,2 és az egy évvel korábbi 11,4 százalékról, miközben a munkanélküliek száma 2,2 százalékkal, 489 ezer főre emelkedett az egy évvel korábbihoz képest - közölte a Központi Statisztikai Hivatal (KSH) kedden az MTI-vel. Az előző, 2010. november 2011. január közötti időszakban 15 ezer fővel kevesebb, 474 ezer munkanélkülit tartottak nyilván. A munkanélküliségi ráta 2010. február-április óta nem volt ilyen magas, akkor 11,8 százalékos rátát mértek.
200 forint alatti svájci frank árfolyamon rögzítenék a törlesztőrészleteket
A kiszámíthatóság érdekében valószínűleg 200 forint alatti svájci frank árfolyamon rögzítenék a lakáshitelesek törlesztőrészletét - erről Rogán Antal, az Országgyűlés gazdasági bizottságának fideszes elnöke beszélt kedden a TV2 Mokka című műsorában. Rogán Antal konkrétumokról nem kívánt beszélni, mert - mint mondta -, ha előre közölne konkrét számokat az devizaspekulációt indíthatna el, és még a kormány nem döntött az ügyben. Elmondta, "a mostaninál alacsonyabb árfolyamon" kezdenének el törleszteni az adósok, viszont a különbözetre egy forint folyószámla képződne "egy öt év múlvai határidővel", amit az állam "garantál a bankok számára". Ezért a bankok garanciadíjat fizetnének - fűzte hozzá.
Éva Cseléd lesz!
A Való Világ kezd eldurvulni. A héten hárman a kertben laknak, hárman pedig a villában. A villában lakókat egy cseléd fogja kiszolgálni. A cseléd neve VV Éva.
Felrobbant egy tartályhajó a németországi Lingenben, majd elsüllyedt
Tűz ütött ki hétfő este egy tartályhajón Németország északnyugati részén, az Ems folyón, Lingen kikötőjében, a holland határtól nem messze; a hajón több robbanás történt, és a jármű elsüllyedt - közölte a rendőrség. A hajó tartályában lévő 900 ezer liter benzin a folyó vizébe került. Egy matróz égési sérüléseket szenvedett. A hajó elsüllyedése után a víz felszínén úszó benzin tovább égett, és a tüzet még kedd reggel sem sikerült eloltaniuk a tűzoltóknak, akik habbal megpróbálják lokalizálni a víz tetején úszó benzint. A tűz miatt leállították a hajóközlekedést a Dortmund-Ems-csatornán. Elővigyázatosságból éjszakára lezárták a meppeni utat és a 70-es autóutat is.
2011.03.29. 09:20
BUX: -0,10 százalék a nyitáskor
A Budapesti Értéktőzsde részvényindexe, a BUX 22,87 pontos csökkenéssel, 22.827,30 ponton nyitott kedden. A hétfői záró értékéhez képest 0,10 százalékkal gyengült.
Miami tenisztorna: kiesett a női világelső
Meglepetésre nem jutott be a női verseny negyeddöntőjébe a világelső Caroline Wozniacki a miami keménypályás tenisztornán. Az első helyen kiemelt dán játékost a német Andrea Petkovic búcsúztatta a hétfői játéknapon. "Andrea eredményesen játszott a fontos pontoknál, én viszont rossz döntéseket hoztam. Nem is tudom hány bréklabdám volt, az biztos, hogy elég sok, de ezek többségét nem sikerült értékesítenem" - értékelt Wozniacki. A férfiak mezőnyében viszont nem okozott gondot a világranglista-vezető spanyol Rafael Nadalnak honfitársa, Feliciano Lopez a legyőzése.
Líbia: Amerika hadihajókat von ki a Földközi-tengerről
Azzal párhuzamosan, ahogy a NATO átveszi a Líbia elleni katonai fellépés irányítását, az Egyesült Államok fokozatosan megkezdi hadihajóinak kivonását a Földközi-tenger térségéből - jelentette be hétfőn Washingtonban egy névtelenséget kérő amerikai katonai vezető. "Megkezdődött a tervezés a kivonással kapcsolatban, amit inkább fokozatosan, mintsem hirtelen kívánunk végrehajtani" - mondta a katonai forrás. A líbiai rendezésről Londonban kedden megtartandó nemzetközi konferencián központi kérdés lesz az észak-afrikai országnak a Moammer Kadhafi ezredes távozása utáni "végső politikai státusa" - mondta hétfőn Washingtonban Denis McDonough, a Fehér Ház helyettes szóvivője. Hillary Clinton külügyminiszter elutazott a brit fővárosba.
2011.03.29. 08:40
Nem lesz kormányátalakítás - jelentette ki Szijjártó Péter, a miniszterelnök szóvivője kedden a Magyar Televízió Ma reggel című műsorában, a Népszava azon írására reagálva, amely szerint több miniszter távozhat a kormányból. "A miniszterelnöknek semmilyen szándéka nincsen arra, hogy átalakítsa a kormányt, akár szerkezetileg, akár személyileg" - mondta Szijjártó Péter. Hozzátette: az átalakításra nincsen semmilyen indok. A Népszava keddi számában azt írta: információk szerint a következő fél évben minden második jelenlegi miniszter távozhat a kormányból. "Úgy tudjuk, a Magyarország EU-s elnöksége utánra várható személycserékkel együtt jár majd a kabinet többlépcsős átszervezése is" - olvasható a cikkben.
Meghaladta a 11 ezret a japán földrengés halálos áldozatainak száma
Meghaladta a 11 ezret a pusztító földrengés halálos áldozatainak száma Japánban: a keddi tokiói adatok szerint a március 11-én pusztító földregésnek és szökőárnak 11063 halottja van, az eltűntek száma 17258. Előző nap a japán hatóságok még 10 872 halottat, és emellett 16 244 eltűntet tartottak nyilván. A második világháború utáni legsúlyosabb japán válság következtében 240 ezer ember talált menedéket a kialakított 1900 központban. Összesen 18 ezer ház dőlt romba és 130 ezer épület szenvedett károkat, főként a tengerparti zónákban. A legtöbb halálos áldozat Mijagi prefektúrában volt, az új adatok szerint 6744, Ivate prefektúrában 3264-an haltak meg, míg Fukusima prefektúra veszteséglistája 997 halott.
Április elsején 10 forinttal emelkedik a liszt kilónkénti ára, aminek alapján a kenyér fogyasztói ára 309-317 forint lehet - nyilatkozta a Pékszövetség elnöke a Népszabadság keddi számában. Varga Zoltán arról számolt be a lapban, hogy a 10 forintos áremelés után a pékek a jelenlegi átlagosan 180 forint helyett 205 forintért szeretnék a fehérkenyér kilóját a kereskedőknek eladni. Pótsa Zsófia, a Gabonaszövetség főtitkára szerint a gabonapiac "beállt", export nincs és a malmok sem keresik a drága búzát. A Népszabadság emlékeztet arra, hogy a kereskedők és a termelők a hiánnyal fenyegetőzve emelték áraikat. A drágán vásárolt malmi készletek árpilisig kitartanak, utána dől el, hogy az aratásig milyen áron vásárolnak a malmok - olvasható a lapban.
2011.03.29. 07:30
Orbán: fáj a szívem a családi szavazati jogért
"Fáj a szívem azért, hogy az emberek végül kidobták a családi szavazati jog lehetőségét" - mondta a miniszterelnök hétfőn a Magyar Televízió Az Este című műsorában. Szólt arról, hogy az idei év első felében ugyan magasabb hiányszámokkal kell számolni, ám ezt a második félév korrigálni fogja. Orbán Viktor a műsorban hangsúlyozta, a gyermekek után járó választójog lehetőségéről szóló passzust a konzultáció válaszai alapján ki kell venni a kormánypártok alaptörvény-javaslatából, ő azonban - mint fogalmazott - nem akarja "ezt a harcot feladni végleg", és a következő években szeretne energiát fordítani arra, hogy meggyőzze az embereket arról, vegyék elő újra ezt a kérdést, és fontolják meg.
Egervári: zártabb alapállásban játszunk a keddi holland-magyaron
Nagyobb hangsúlyt fektet a védekezésre, ezért zártabb alapállásban lép majd pályára a magyar labdarúgó-válogatott kedden, a hollandok ellen Amszterdamban sorra kerülő Európa-bajnoki selejtezőn. Az mlsz.hu helyszíni beszámolója szerint Egervári Sándor szövetségi kapitány a hétfő esti egyórás edzés előtti sajtótájékoztatóján azt mondta, rendkívül csalódott, hogy a csapat a múlt pénteken, Budapesten elszenvedett 4-0-s vereség alkalmával nem tudta megismételni az ősszel mutatott jó teljesítményét.
2011.03.28. 21:30
Sakk egyéni Eb: Polgár és Rapport nyert
A négy magyar közül Polgár Judit és Rapport Richárd is győzött a franciaországi Aix-les-Bains-ben zajló egyéni sakk Európa-bajnokság hétfői, hetedik fordulójában. A viadal honlapja szerint Balogh Csaba remizett, Antal Gergely pedig kikapott. Polgárnak 5, Baloghnak 4, Antalnak és Rapportnak pedig 3,5 pontja van. Eredmények: Polgár Judit-Levan Pantsulaia (grúz) 1-0, Balogh Csaba-Robin van Kampen (holland) döntetlen, Antal Gergely-Danny Raznikov (izraeli) 0-1, Rapport Richárd-Szvetlana Cserednyicsenko (ukrán) 1-0. A 11 fordulós viadalt követően 23 sakkozó utazhat az augusztusi Világkupára.
2011.03.28. 21:20
Japán lemondta a részvételét a jégkorong divízió I-es vb-n
A Nemzetközi Jégkorong Szövetség (IIHF) hétfői közleménye szerint Japán hivatalosan is lemondta a részvételét az április 17. és 23. között esedékes budapesti divízió I-es jégkorong-világbajnokságon. A visszalépésből eredő új helyzetről (feljutás, kiesés, rangsor) az IIHF elnöksége fog hamarosan döntést hozni - tájékoztatta a hazai szövetség az MTI-t. A magyar szervezőknek lehetőségük van közös egyeztetés után a 12:30 órakor kezdődő mérkőzéseket későbbre tenni, mert így öt csapat vesz részt a vb-n, s naponta két összecsapás kerül csak megrendezésre. A szövetség április 5-ig értesíti a jeggyel és bérlettel rendelkezőket, hogy milyen módon kaphatnak visszatérítést.
2011.03.28. 20:50
Női kosárlabda NB I: előnyben a Szekszárd
Hazai pályán szerzett előnyt a Szekszárd, amely öt ponttal bizonyult jobbnak a Ceglédnél a női kosárlabda NB I rájátszásának hétfői mérkőzésén. Női NB I, rájátszás a 9-12. helyért: Atomerőmű KSC-Ceglédi EKK 63-58 (27-10, 15-14, 7-24, 14-10). A két győzelemig tartó párharc állása 1-0 az Atomerőmű javára. A következő összecsapást szerdán játsszák, Cegléden.
2011.03.28. 20:10
Az államfő és az Ab elnöke az új alkotmányról tartott megbeszélést
A valamennyi törvényre kiterjedő utólagos alkotmányossági vizsgálat lehetősége a magyar alkotmányos rend lényegi biztosítéka, ezért annak korlátozását ideiglenesen sem indokolt fenntartani - hangsúlyozta az Alkotmánybíróság elnöke, amikor hétfőn találkozott Schmitt Pál államfővel a Sándor-palotában. Az Alkotmánybíróság MTI-nek megküldött közleménye szerint hétfő délután a Sándor-palotában találkozott Schmitt Pál államfő és Paczolay Péter, az Alkotmánybíróság elnöke. A találkozó témája a formálódó új alkotmány volt. Paczolay Péter ismertette az Alkotmánybíróságra vonatkozó tervezett szabályozással kapcsolatos, az Országgyűlésben is kifejtett álláspontját.
A világ legmagasabb épületén mászik a Pókember
A világ legmagasabb épületét mássza meg hétfőn a magát Pókembernek kikiáltó francia férfi. Alain Robert Dubajban valamivel napnyugta előtt kezdett el felkapaszkodni a 828 méter magas Burdzs Kalifa épületen. Becslése szerint 6-7 óra alatt ér fel az épület tetejére. Szokásától eltérőn most biztonsági kötelet és hevedert is használ, bár nem önszántából, hanem a mászást engedélyező házigazdák elvárásainak eleget téve. Ahogy leszáll az éj, fényszórók segítik a Pókembert. Ezúttal teljesen legális akciója, engedéllyel mászik, és a házigazdák még egy mentőautót is készenlétbe állítottak az épület tövében.
2011.03.28. 19:40
Miami tenisztorna: Sarapova a nyolc között
Az orosz Marija Sarapova két játszmában nyert hétfőn az ausztrál Samantha Stosur ellen a miami keménypályás tenisztorna női versenyében és bejutott a legjobb nyolc közé. Sarapova, aki januárban három hónapos kényszerszünet után tért vissza, kemény csatában nyerte meg az első szettet. A folytatásban azonban már régi nagy napjaira emlékeztetően teniszezett, míg negyedik helyen rangsorolt riválisa egyre jobban szétesett, s óriási hibákat követett el. Eredmények: nők (4,5 millió dollár): nyolcaddöntő: Sarapova (orosz, 16.)-Stosur (ausztrál, 4.) 6:4, 6:1, Dulgheru (román, 26.)-Peng (kínai) 6:3, 6:4.
2011.03.28. 19:20
A tejtermelőket sújtó különleges hátrányok kezelésére az Európai Unió 46 millió eurót - azaz mintegy 12,5 milliárd forintot - biztosít 2011-re Magyarországnak. A különleges tejtámogatásról szóló rendelet március 28-tól hatályos - tájékoztatta a Vidékfejlesztési Minisztérium (VM) hétfőn az MTI-t. Az unió idei programjára új és korábbi pályázók egyaránt jelentkezhetnek. A magyar termelőknek juttatott összeg pontos mértéke függ az igénylők számától, valamint az általuk leadott, kilogrammban meghatározott tejmennyiségtől. A támogatási kérelmet - amely egyben kifizetési kérelem is - ez év május 15-éig kell benyújtani a Mezőgazdasági és Vidékfejlesztési Hivatalhoz (MVH).
2011.03.28. 19:10
Sarkozy és Cameron azonnali távozásra szólította fel Kadhafit
Nicolas Sarkozy francia elnök és David Cameron brit miniszterelnök hétfőn közös közleményben szólította fel azonnali távozásra Moammer Kadhafi líbiai vezetőt, híveit pedig arra kérte, hogy "addig hagyják el őt, ameddig nem lesz túl késő". A Líbia elleni nemzetközi koalícióban résztvevő államok, valamint az Arab Liga és az Afrikai Unió külügyminiszteri szintű keddi londoni találkozója előtt a két ország vezetője egyben arra kérte a líbiai ellenzéket tömörítő Átmeneti Nemzeti Tanácsot, hogy kezdeményezzen "nemzeti politikai párbeszédet" az "átmenet megszervezésének" érdekében. "Nem tervezünk semmilyen katonai megszállást Líbiában" - szögezte le Sarkozy és Cameron közös közleményüben.
2011.03.28. 18:50
Kisebb sérülését követően Dzsudzsák Balázs és Juhász Roland is felépült, így mindketten ott lehetnek a magyar labdarúgó-válogatott kezdőcsapatában kedden a hollandok elleni Európa-bajnoki selejtezőn. A Magyar Labdarúgó Szövetség (MLSZ) honlapja hétfőn arról számolt be, hogy a vasárnap még gyomorbántalmakra panaszkodó Czvitkovics Péter is teljesen rendbe jött. Egervári Sándor együttese hétfő délután landolt Amszterdamban, majd este 19:30 órától a mérkőzés helyszínén, az Amsterdam ArenA-ban edz.
2011.03.28. 18:40
Nyolc év után először jelent meg a bíróság előtt hétfőn Milánóban az olasz kormányfő. Az ügy, amelyben Silvio Berlusconit beidézték, a Mediaset tv-társasággal kapcsolatos. A vád szerint a miniszterelnök és fia, Piersilvio által irányított médiabirodalom, a Mediaset 1994-1999 között amerikai filmek sugárzási jogainak megvásárlásakor a szabályok kijátszásával jóval kevesebb adót fizetett be. Az így "megtakarított" pénzt - a vád szerint több tízmillió eurót - a Berlusconi-klán titkos külföldi számlákon helyezte el. Összesen 12 személy ellen folyik nyomozás, köztük a Mediaset három igazgatója, két hongkongi állampolgár és egy amerikai producer, bizonyos Frank Agrama ellen.
2011.03.28. 17:40
A Budapesti Értéktőzsde részvényindexe, a BUX 180,21 pontos, 0,78 százalékos csökkenéssel, 22.850,17 ponton zárt hétfőn. A Mol árfolyama 1,05 százalékkal 23.550 forintra csökkent, az OTP részvények ára 1,13 százalékkal 5.620 forintra esett.
2011.03.28. 17:30
Április 1-jétől nem indítható közbeszerzési eljárás a nemzeti fejlesztési miniszter jóváhagyása nélkül a kormányzati költségvetési szerveknél, illetve többségi állami tulajdonú gazdálkodó szervezeteknél, valamint a közalapítványok és alapítványok állami forrásból megvalósított beszerzéseinél - közölte a Nemzeti Fejlesztési Minisztérium hétfőn az MTI-vel. A - Magyar Közlöny múlt pénteki dátumot viselő számában megjelent - kormányrendelet a központi közigazgatási szervek közpénzből megvalósított beszerzéseinek tisztaságát és objektivitását kívánja biztosítani azzal, hogy az ellenőrzést és engedélyezést a nemzeti fejlesztési miniszter feladatává teszi - áll a közleményben.
Az OEP szerint bizonyos készítmények olcsóbbak lehetnek
Az Országos Egészségbiztosítási Pénztár (OEP) árversenyt indított a több hatóanyagot tartalmazó kombinációs készítmények körében is; ennek hatására bizonyos készítmények olcsóbbá válhatnak a jövőben - közölte az OEP hétfőn az MTI-vel. A pénztár a Magyar Nemzet aznapi számában megjelent egyik cikkre reagált, amely szerint áprilistól több száz úgynevezett kombinációs készítmény - döntően vérnyomáscsökkentő - jelentősen drágul, mert az OEP mérsékli a tb-támogatásukat. A kombinációs készítmények olyan medicinák, amelyek egy tablettában két különféle hatóanyagot tartalmaznak. Így elegendő két gyógyszer helyett egy tablettát bevenni - ismertette a lap.
2011.03.28. 17:10
Simor: az inflációs cél eléréséhez 6 százalékos kamat szükséges
A 3 százalékos inflációs cél 2012 végére érhető el, ehhez huzamosabb ideig szükség lehet a jelenlegi 6 százalékos alapkamat fenntartására - mondta Simor András, a Magyar Nemzeti Bank (MNB) elnöke a hétfői budapesti tájékoztatón. A monetáris tanács egyhangúlag támogatta az alapkamat tartását - jelezte az MNB elnöke. Hozzátette: a tanács előtt összesen egy javaslat volt. Kérdésre válaszolva - utalva a pénteki sikeres dollárkötvény kibocsátásra - Simor András elmondta: a tanács döntését nem az ország jelenlegi kockázati megítélése befolyásolta, hanem az inflációs előrejelzés. Hangsúlyozta azt is, a monetáris tanács csak Magyarország kockázati megítélésének tartós változására reagál.
Nem "egyetlen gombnyomásra", hanem fokozatosan, néhány nap alatt vonja teljesen megához a NATO a líbiai katonai műveletek irányítását - közölte hétfői sajtótájékoztatóján Brüsszelben Oana Lungescu, az atlanti szervezet szóvivője. Mint mondta, az átadás-átvételi szakasz megkezdődött, a műveletben részt vevő országok sorra rendelik erőiket és kapacitásaikat a NATO hatáskörébe. Mindez néhány napig tart - tette hozzá.
2011.03.28. 16:50
A felkelők elfoglaltak még egy várost Líbiában
A líbiai tengerparton nyugat felé nyomuló felkelők hétfőn elfoglaltak egy újabb várost, a Ben-Dzsavádtól 20 kilométerrel nyugatra fekvő en-Naufalíját, és így már csak 120 kilométerre vannak Moammer Kadhafi líbiai vezető szülővárosától, Szirttől - jelentette az al-Dzsazíra hírtelevízió. Ben-Dzsavádot vasárnap foglalták el a felkelők. A Reuters tudósítója kelet felé körülbelül öt kilométeres távolságból halotta a naufalíjai lövéseket és robbanásokat.
2011.03.28. 16:30
Lakatos Márk három éves korától stylist
Lakatos Márk egy barátja vizsgafilmjével kezdte a hivatalos pályafutását, azóta világhírnévre tett szert a szakmában.
Rekordot döntött a YouTube-on Justin Bieber
Új rekordot döntött Justin Bieber: övé az első videó, amelyet több mint félmilliárd alkalommal néztek meg a weboldalon. A kanadai énekes Baby című dalát hétfőn ötszázmilliomodik alkalommal tekintették meg. Bieber mögött a második helyen Lady Gaga Bad Romance című száma végzett 360 millió megtekintéssel. Mindkét előadó esetében olyan hivatalosan feltöltött klipekről van szó, amelyek csak az Egyesült Államokban és Kanadában érhetők el a Vevón. A Vevo a YouTube videomegosztó portál és a Universal Music Group (UMG) zenei kiadó zenei videoklipekre specializálódó közös portálja.
2011.03.28. 16:20
Az LMP tüntetést szervez az alkotmánytervezet ellen
Az LMP április 17-re tüntetést szervez a budapesti Vörösmarty térre, mert a párt szerint a Fidesz-kormány és alkotmánytervezete "rég nem látott veszélyt jelent a demokráciára, a szociális és környezeti jogokra" - írják az MTI-hez hétfőn eljuttatott közleményükben. Hangsúlyozzák, hogy a Lehet Más a Politika számára elfogadhatatlan az alkotmányozás folyamata és a Fidesz-KDNP által beterjesztett alkotmánytervezet. Szavaik szerint ennek a tervezetnek az elfogadása súlyos visszalépés lenne a jelenlegi alkotmányhoz képest a hatalommegosztás, az állampolgárok politikai részvételi lehetőségei, valamint a szociális és környezeti jogok szempontjából.
Détár Enikő: A munka konzervál!
Détár Enikő, Janza Kata és Fésűs Nelly nem csak a színpadon, hanem a magánéletben is tökéletes hármast alkotnak. A három sztár most a szépség titkára keresi a választ a videóban!
2011.03.28. 16:18
Szőcs Géza: kultúrát a jövőstratégiába
Bár az Európa 2020 stratégia nem említi közvetlenül a kultúrát, célunk az, hogy meggyőzzük a döntéshozókat: a kultúra és kapcsolódó ágazatai jelentős mértékben hozzájárulnak az intelligens, fenntartható és befogadó növekedés biztosításához - mondta Szőcs Géza az uniós kulturális miniszterek hétfői gödöllői informális találkozója után. "Meggyőződésünk, hogy a kulturális szektor segítséget fog nyújtani Európa számára, hogy kilábaljon a jelenlegi válságból. A magyar EU-elnökség egyik fő célja, hogy a májusi kulturális tanácsülésen elfogadják az erre vonatkozó dokumentumtervezetet" - hangsúlyozta a kulturális államtitkár a sajtótájékoztatón.